OpenLLM-France/wikimedia huggingface dataset:
# Lihadh Al-Gazali

Lihadh Al-Gazali (Amara, Irak, 1948 - ) genetikari irakiarra da. Emakumezko Zientzilarien L'Oréal-UNESCO saria jaso zuen 2008an.

## Biografia

Al-Gazali Amaran jaio zen eta Bagdad hiriburuan hazi zen. Bagdadeko Unibertsitatean Medikuntza ikasi eta 1973an graduatu zen. 1976an Erresuma Batura joan zen pediatria eta genetika kliniko ikasketak egitera. Ondoren Leeds eta Edinburgon praktikak egin zituen.
1990an Ekialde Hurbilera itzuli zen, Al Ain hirira (Arabiar Emirerri Batuak) eta bertako Unibertsitateko Pediatria mintegian egiten du lan ordutik. Herrialde hartan lehengusuen arteko ezkontza tasa handia da eta faktore horrek eragin ditzakeen gaixotasun genetikoak aztertzen ditu. Al-Gazaliren ikerketak gaixotasun hauek aurrikusteko kontsulten sorrera ekarri du.

## Sariak

* Emakumezko Zientzilarien L'Oréal-UNESCO saria (2008)
* Sheikh Hamdan Saria
* Takreem Award for Scientific and Technological achievement (2014)
* Abu Dhabi Saria (2016)

## Argitalpen aukeratuak

* Baasanjav, Sevjidmaa; Al-Gazali, Lihadh; et al. (July 2011). "Faulty Initiation of Proteoglycan Synthesis Causes Cardiac and Joint Defects". The American Journal of Human Genetics. 89 (1): 15–27. doi:10.1016/j.ajhg.2011.05.021. PMID 21763480..
* Akawi, NA; Al-Gazali, L; Ali, BR (August 2012). "Clinical and molecular analysis of UAE fibrochondrogenesis patients expands the phenotype and reveals two COL11A1 homozygous null mutations". Clinical Genetics. 82 (2): 147–156. doi:10.1111/j.1399-0004.2011.01734.x. PMID 21668896..
* Al-Gazali, Lihadh; Walsh, Christopher A.; et al. (December 2010). "A Homozygous Mutation in the Tight-Junction Protein JAM3 Causes Hemorrhagic Destruction of the Brain, Subependymal Calcification, and Congenital Cataracts". The American Journal of Human Genetics. 87 (6): 882–889. doi:10.1016/j.ajhg.2010.10.026. PMID 21109224..
* Al-Gazali, L.; Woods, C. G. (26 October 2010). "A novel NGF mutation clarifies the molecular mechanism and extends the phenotypic spectrum of the HSAN5 neuropathy". Journal of Medical Genetics. 48 (2): 131–135. doi:10.1136/jmg.2010.081455. PMID 20978020..

## Erreferentziak

* 1 2 (Ingelesez) «Lihadh Al Ghazali on genetics» gulfnews.com (Noiz kontsultatua: 2023-02-11).
* ↑ (Ingelesez) Shetty, Priya. (2006-03-25). «Lihadh Al-Gazali: a leading clinical geneticist in the Middle East» The Lancet 367 (9515): 979. doi:10.1016/S0140-6736(06)68412-2. ISSN 0140-6736. PMID 16564349. (Noiz kontsultatua: 2023-02-11).

## Kanpo estekak

* Datuak: Q21472183
# Akiko Kobayashi

Akiko Kobayashi (japonieraz: 小林 昭子, Kobayashi Akiko, Tokio, 1943) japoniar kimikaria da. Ni(tmdt)$_2$ molekula bakarretik metalak sortzeagatik Emakumezko Zientzilarien L'Oréal-UNESCO saria jaso zuen 2009an.

## Biografia

Kobayashi Tokion jaio zen aita fisikaria eta ama musikaria zuen familia batean. Tokioko Unibertsitatean edin zituen kimika ikasketak eta 1972an graduatu zen. 1972an ikerketa lanetan hasi zen Unibertsitatean bertan eta 1999an irakasle bihurtu zen. 2006an irakasle emeritoa izendatu zuten eta Nihon Unibertsitatean sartu zen.
2009an Emakumezko Zientzilarien L'Oréal-UNESCO saria jaso zuen molekula eroaleen garapenean egindako lanarengatik eta Ni(tmdt)$_2$ molekula bakarretik metal organiko bat diseinatu eta sintetizatzeagatik. Metal organiko honek ezohiko propietateak ditu eta zero absolututik 0'6 gradu eskasera metalen ezaugarriak hartzen ditu. Horrez gain paramagnetikoa da eta eremu magnetikoek erakartzen dute giro tenperaturan.
Kobayashiren aurkikuntza nikeldun molekula batekin (Ni(tmdt)$_2$) izan zen, gerora zink edo kobredun molekulekin ere antzeko propietateak aurkitu dira.

## Sariak eta omenaldiak

* Japoniako Kristaklografia Elkartea (1998)
* Complex Chemical Society (2006)
* Emakumezko Zientzilarien L'Oréal-UNESCO saria (2009)

## Erreferentziak

* 1 2 «For Girls In Science - Women in STEM Bio» web.archive.org 2014-03-09 (Noiz kontsultatua: 2023-07-26).
* ↑ «Laboratoire de Physique des Solides - UMR 8502 - Akiko Kobayashi - Department of Chemistry, College of Humanities and Sciences, Nihon University, Tokyo Japan» web.archive.org 2017-02-14 (Noiz kontsultatua: 2023-07-26).
* ↑ (Ingelesez) Launay, Jean-Pierre; Verdaguer, Michel. (2013-10-17). Electrons in Molecules: From Basic Principles to Molecular Electronics. OUP Oxford ISBN 978-0-19-151022-9. (Noiz kontsultatua: 2023-07-26).
* ↑ (Ingelesez) Ishibashi, Shoji; Terakura, Kiyoyuki. (2012-09). «Electronic Structure of Cu(tmdt)2 Studied with First-Principles Calculations» Crystals 2 (3): 1210–1221. doi:10.3390/cryst2031210. ISSN 2073-4352. (Noiz kontsultatua: 2023-07-26).
* ↑ «UNESCO.ORG | Webcast | 2009 L'Oréal-UNESCO Award» web.archive.org 2019-06-12 (Noiz kontsultatua: 2023-07-26).

## Kanpo estekak

* Datuak: Q15954339
# Elizabeth Blackburn

Elizabeth Helen Blackburn (Hobart, Tasmania, Australia, 1948ko azaroaren 26a) estatubatuar hiritartasuna duen biokimikari australiarra da. 2009. urtean Carol Greider, Jack W. Szostak eta hirurek Medikuntzako Nobel Saria irabazi zuten telomeroak sortzen dituzten telomerasa entzimak aurkitzeagatik.

## Biografia

Hobarten jaioa, Tasmania uharteko hiriburuan, medikuen alaba da. Melbourneko Unibertsitatean Biokimika ikasi zuen eta Biologia Molekularrean doktoratu zen 1975. urtean Cambridgeko Unibertsitatean. Bertan, bere senarra den John Sedat biologo molekularra ezagutu zuen.
1975ean telomeroak ikertzen hasi zen Yale Unibertsitatean eta Berkeleyko Kaliforniako Unibertsitatera pasatu zen. 1984an, Carol Greider eta biek telomerasa entzima aurkitu zuten, eta urte bat geroago, isolatzea lortu zuten. Ordutik, telomero artifizialak sortzeari ekin zioten banaketa zelularra ikertzeko eta modu horretan kontrolatu ahal izateko. 1986. urtean laborategiko zuzendaria izendatu zuten. 1993an Mikrobiologia eta Immunologia saileko zuzendaria izendatu zuten.
2001. urtean Elizabeth Blackburn Ameriketako Estatu Batuetako Bioetika Batzordean sartu zen, baina 2004an utzi zuen kargua George W. Bushen administrazioak zelulen ikerketetan jarritako murrizketekin ez zegoelako ados.

## Kanpo estekak

* Datuak: Q26321
* Multimedia: Elizabeth Blackburn / Q26321
# Lúcia Mendonça Previato

Lúcia Mendonça Previato (Maceió, 1949 - ) biologo eta mikrobiologo brasildarra da. Chagasen gaixotasunaren inguruan egindako ikerketengatik 2004an Emakumezko Zientzilarien L'Oréal-UNESCO saria jaso zuen.

## Biografia

Lúcia Mendonça Maceión jaio zen eta bost urte zituela Rio de Janeirora aldatu zen familiarekin. 1971ean Santa Ursula Unibertsitatean graduatu zen eta Rio de Janeiroko Unibertsitatean Mikrobiologia eta Immunologia doktoretza atera zuen 1976an.
Kanadako Ikerketa Batzorde Nazionalean egin zuen doktoretza-ondorengoa, Karbohidratoen kimika landuz, eta ondoren Kaliforniako Unibertsitatea Berkeleyn Clinton Ballou biokimikariarekin egin zuen lan.
1980an Brasilera itzuli zen, Rio de Janeiroko Unibertsitatera, eta mikroorganismoen azaleko egiturak aztertzeko laboratorioan hasi zen lanean eta 1992an irakasle bihurtu zen. 2001 artean gidatu zuen laborategia, Carlos Chagas Filho Biofisika Institutura aldatu zen orduan.

## Ikerketa

Trypanosoma cruzi protozooak Chagasen gaixotasuna transmititzeko erabiltzen duen mekanismoa aurkitu zuen haren taldeak Jose Osvaldo Previato senarraren taldearekin batera. Chagasen gaixotasuna Hego Amerikako endemikoa da eta 16-18 milioi pertsonari eragiten die. Intsektu odoljaleek transmititzen dute eta ez da oraindik txertorik ezagutzen. T. cruzi bizkarroiaren eta zelula ostalariaren arteko harremana egiteko protozooaren glukoproteinetan azido sialikoa gehitzen den ibilbide metaboliko berria aurkitu zuten, eta horri esker mozorro antzeko bat lorten du eta immunitate sistemari izkin egiten dio, azido sialikoa ugaztunen zelulen azalean agertzen baita. Ikerlariek ikusi dute gene bakarra dela tripanosomak molekula hori ekoiztea kodetzen duena.
Horri esker T. cruzi protozooaren aurkako kimioterapian aurrerapen handiak egin ahal izan dira eta botika berriak sortu protozooari gaixotasuna kronifikatu ondoren ere erasotzeko.

## Sari nagusiak eta ohorezko postuak

* Ikerketa Ibilbide Gorenaren saria (Brasilgo Ikerketa Batzorde Nazionalak, 1986)
* Petrobras saria (National Invention Prize, 1987)
* Brasilgo Zientzia Akademiako kidea (1992)
* Nazioarteko ikertzailea (Howard Hughes Medical Institute, 1997)
* Biologia Zientzietako Rio de Janeiro Estatuko saria (1999)
* Brasilgo Zientzia Akaddemiako Urtekarien editore nagusia (2003)

## Erreferentziak

* ↑ (Portugesez) Lucia Mendonça Previato – ABC. (Noiz kontsultatua: 2023-12-10).
* 1 2 3 «Academia Brasileira de Ci�ncias» web.archive.org 2015-11-21 (Noiz kontsultatua: 2023-12-10).
* 1 2 3 (Portugesez) «Disfarce revelado» revistapesquisa.fapesp.br (Noiz kontsultatua: 2023-12-10).
* ↑ (Portugesez) Doença de Chagas ontem e hoje: entrevista com a pesquisadora Lucia Mendonça Previato – Portal da Doença de Chagas. (Noiz kontsultatua: 2023-12-10).

## Kanpo estekak

* Datuak: Q22279747
# Habiba Bouhamed Chaabouni

Habiba Bouhamed Chaabouni (Tunisia, 1950) genetikalari tunisiarra da. Gaixotasun genetikoak dituzten neskatilen eta haien familien inguruan medikuntza genetikoa bultzatzen egindako lanarengatik 2005ean Emakumezko Zientzilarien L'Oréal-UNESCO saria jaso zuen.

## Biografia

1975ean Tuisiako Medikuntza Fakultatean doktoratu zen. 1978an París-Descartes Unibertitatean Garapen biologiako ikerketa aurreratuen diploma lortu zuen, Tunisiako Medikuntza Fakultatean Fisiologia genetikoaren eta Pediatriaren diploma bana eta París-Descartes Unibertitatean Genetika ikasketa berezien agiria eskuratu zituen.
1985ean Tunisiako Medikuntza Fakultateko Genetika departamentuko irakasle eta zuzendari bihurtu zen. 1989tik 2014ra sortzetiko eritasunen eta eritasun heredagarrien zerbitzuburua izan zen Tunisiako Charles-Nicolle ospitalean. Tunisiako Medikuntza Fakultatean giza genetikako masterraren koordinatzailea, osasun biologiaren doktioretzaren sortzailea eta giza genetikarako laborategiaren zuzendaria izan zen.

## Ikerlana

Populazioarentzako aholkularitza genetiko zerbitzua abiatu zuen 1981ean. 1983an Tunisia iparraldeko odolkidetasunaren inguruko ikerketa epidemiologikoa egin zuen eta ikusi zuen ezkontza guztien laurdena inguru lehengusuen artean egiten zirela. Horrek alelo azpirakorri loturiko gaixotasun genetikoen maiztasuna nabarmen handitzen du.
Bestalde hainbat patologiatan eragina duten mutazio berriak identifikatu eta deskribatu zituen.

## Sariak

* Errepublikaren Ordena (1992 eta 2006)
* Emakumezko Zientzilarien L'Oréal-UNESCO saria (2006)
* Irakaskuntzarako Meritu Ordena (1997 eta 2007)
* Il Lazio tra Europa e Mediterraneo Nazioarteko saria (Lazio, Italia, 2007)

## Erreferentziak

* ↑ «AUF - Actualite» web.archive.org 2014-02-22 (Noiz kontsultatua: 2023-07-14).
* ↑ (Ingelesez) https://www.facebook.com/univmontpellier.+«Habiba Bouhamed Chaabouni - Montpellier University of Excellence» https://muse.edu.umontpellier.fr/ (Noiz kontsultatua: 2023-07-14).
* ↑ Hernández, Publicado por Hortensia. Habiba Bouhamed Chaabouni premiada medica tunecina. (Noiz kontsultatua: 2023-07-14).
* ↑ (Frantsesez) Chaabouni, Habiba Bouhamed. «Découvrir Habiba Bouhamed Chaabouni» Futura (Noiz kontsultatua: 2023-07-14).

## Kanpo estekak

* Datuak: Q3125333
# Ana Belén Elgoyhen

Ana Belén Elgoyhen (Buenos Aires, 1959ko abenduaren 13a) argentinar zientzialaria, biokimikan doktorea eta UBAko farmakologia irakaslea eta CONICETeko ikertzaile nagusia da. Entzumenaren oinarri molekularrak ulertzeko ekarpenak egin ditu.

## Ekarpenak

Elgoyhenek entzumen biologiaren arloan funtsezko ekarpenak egin ditu. Ekarpen horiek entzumen osasunaren esparruan aurrerapenak egiteko balio izan dute. Bereziki, ekarpen garrantzitsuak egin ditu oso espezializatutako zelulek barne-belarrian aurrera eramaten duten soinu-estimuluen deskodetze-prozesuen ikerketan. Zehazki, prozesu horretan parte hartzen duten mekanismo molekularrak deszifratzen lan egin du.
Horrez gain, gorreriari lotutako geneen bilaketan lan egin du.
Bere ekarpenak entzumen galera, trauma akustikoa eta akufenoen oinarri fisiologikoek hobeto ulertzeko balio izan dute.

## Ibilbidea

Ana Belen Elgoyhen 1959 urtean jaio zen Buenos Airesen(Argentinan). 1984 urtean Buenos Airesko Unibertsitate eta Salk Institutuko biokimikako ikastaroa bukatu zuen eta 1989 urtean unibertsitate berean biokimikako doktoretza lortu zuen. 1991 urtean Kaliforniako Salk Institutuan neurobiologia molekularreko laborategian post-doktoretza egiteko beka bat eman zioten.
1994an Elgoyhenek soinuen modulazioan parte hartzen duten eta soinuak ulergarri egiten dituzten belarri-hartzaileak identifikatu zituen.
Post-doktoretza amaitu ondoren Argentinara bueltatu zen.

## Sariak

Ana Belen Elgoyhenek sari ugari jaso ditu eta bere aurkikuntzak munduko aldizkari garrantzitsuenetan argitaratu dira.
1997 eta 2011 urteen artean Howard Hughes institutuko Scholar Internazionala izan zen. 2003 eta 2004 urteen artean John Simon Guggenheim Memorial Foundationeko Fellowa izan zen.
2008an L'Oreal-Unesco "For Women in Science" saria irabazi zuen entzumenean oinarrizkoak diren molekulen funtzionamendua azaltzeagatik.
2012an Argentinako nazioaren ikertzaile titulua jaso zuen belarriaren genetika eta fisiologia ikertzeagatik.
2018an Scientific Grand Prize saria eman zioten Barne belarriaren funtzionamendurako eta entzuten dugun guztia modulatzeko oinarrizko bi proteina aurkitzeagatik.

## Erreferentziak

* ↑ Distinguen hoy a una científica argentina. .
* 1 2 (Gaztelaniaz) Ana Belén Elgoyhen fue incorporada a la Academia Nacional de Ciencias. (Noiz kontsultatua: 2021-11-28).
* ↑ «Universidad de Buenos Aires» www.uba.ar (Noiz kontsultatua: 2021-11-28).
* ↑ «ANC: incorporación de la Dra. Ana Belén Elgoyhen» www.unl.edu.ar (Noiz kontsultatua: 2021-11-28).

## Kanpo estekak

* Datuak: Q19754299
# Ana María López Colomé

Ana María López Colomé (1944ko irailaren 27a - ) biokimikari mexikarra da. Erretinaren inguruan ikerketak egin ditu eta erretinosi pigmentarioaren eta beste hainbat erretinopatiaren prebentzioan egindako lanarengatik Emakumezko Zientzilarien L'Oréal-UNESCO saria jaso zuen 2002an.

## Biografia

Mexikoko Unibertsitate Nazional Autonomoan (UNAM) biologian lizentziatu zen eta kimikako maestria eta biokimikako doktoretza atera zituen, denak ere ohorezko kalifikazioekin. Unibertsitate hartako Medikuntza Fakultateko Biokimika mintegiko burua izan zen eta Zelula Fisiologiako institutuko ikertzailea.

## Ikerlana

Erretinako neurotransmisore kitzikatzailean aditua da. Prozesu patologikoetan neurotransmisore honen aldaketak nerbioaren galera eta ondorioz itsutasuna eragiten du. Erretinan glutamato errezeptoreen ahokadura kontrolatzen duten molekula mekanismoak identifikatu ditu eta horri esker erretinako neuronak babestuko dituzten botika espezifikoak diseinatu ahal izan dira.
López Colomék erretinako glia zelulek transmisio sinaptikoa erregulatzeko duten paper aktiboa aurkitu zuen eta glutamatoaren errezeptore funtzionalen bidez gertatzen dela ikusi zuen. Paraleloki erretinako epitelio pigmentatuko zelulen eraldaketab morfologiko eta fisiologikoan glutamatoak duen eragina ere aztertu du, hori baita erretina zirujien %10-20ko porrotaren erantzulea.

## Sari nagusiak

* Hartley Garaikurra (Southamptongo Unibertsitatea, 1985)
* Emakumezko Zientzilarien L'Oréal-UNESCO saria (2002)

## Argitalpen aukeratuak

Nazioarte mailako eta Mexikoko aldizkari espezializatuetan 73 argitalpen egin ditu eta 100 aurkezpenetik gora egin ditu maila desbedinetako kongresuetan.
* M.I. González, A.M. López-Colomé, A. Ortega. 1999. Sodium-dependent glutamate transport in Miillcr glial cells: regulation by phorbol esters. Brain Res. 831 : 140-145
* T. López, A.M. López-Colomé, A. Ortega. 1994. Ampa/ka receptor expression in radial glia. Neuroreport 5: 504-506
* A.M. López-Colomé. 1986. Amino acids as excitatory transmitters in the retina. Neuroreport 6: 143-157
* A.M. López-Colomé, R. Tapia, R. Salceda, H. Pasantes-Morales. 1978. K^-stimulated release of labeled J -aminobutyrate, glycine and taurine in slices of several regions of rat central nervous system. Neuroscience 3: 1069

## Erreferentziak

* 1 2 «Boletines» web.archive.org 2011-07-22 (Noiz kontsultatua: 2023-03-27).
* 1 2 (Gaztelaniaz) «Ana María López Colomé, una vida dedicada a la ciencia» Protocolo Foreign Affairs & Lifestyle 2003-02-01 (Noiz kontsultatua: 2023-03-27).
* 1 2 3 «lopez-colome_a» web.archive.org 2007-11-18 (Noiz kontsultatua: 2023-03-27).

## Kanpo estekak

* Datuak: Q4750431
# Mercedes González Hormaizteguy

María Mercedes González Hormaizteguy (- Uruguai, 2018ko maiatzaren 21a) botiken ikerketan eta garapenean espezializatutako kimikari eta irakasle uruguaitarra izan zen.
Errepublikako Unibertsitateko Zientzien Fakultateko Kimika Biologikoko Institutuko Kimika Organiko Sendagarriaren Laborategiko irakaslea non laurogeita hamarreko hamarkadaren hasieratik Zientzien Fakultateko Kimika sendagarriaren ikerketa taldea zuzendu zuen Hugo Cerecetto doktorearekin batera. PEDECIBA Kimikako 5. mailako ikertzailea izan zen eta 2009tik Uruguaiko Ikertzaileen Sistema Nazionaleko ikertzailea.

## Ibilbidea

1988an Errepublikako Unibertsitateko Kimika Fakultatean Kimika Farmazeutikoan lizentziatu zen. 1992tik 1994ra Espainian ikasi zuen Iberoamerikako Lankidetzarako Espainiako Agentziaren beka batekin, Nafarroako Unibertsitatean. Farmazian doktoretza lortu zuen "Diseño, Síntesis y Evaluación Biológica de N, N'-Dióxido de Quinoxalina" ikerketarekin.
Uruguaira itzuli zen, Kimika Fakultatean eta Zientzien Fakultatean irakasle laguntzaile eta laguntzaile gisa lan egin zuen, baita Errepublikako Unibertsitateko Irakaskuntza eta Ikerketa Batzorde Sektorialen jardueretan ere. 2009az geroztik, Uruguaiko Ikertzaileen Sistema Nazionaleko ikertzailea izan zen, dozenaka argitalpen zientifikoren egilea eta patentatutako hainbat prozesu eta produktu farmakologikoren sortzailea.

## Sariak eta ohoreak

2010eko azaroaren 10ean, L'ORÉAL-UNESCO Sari Nazionala "For Women in Science 2010" bere proiektuagatik "Hacia el desarrollo de fármacos seguros, eficientes y económicos para el tratamiento de enfermedades olvidadas: Enfermedad de Chagas". Bere lana, kimika sendagarriari lotuta, konposatu antichagasikoen diseinura eta sintesira bideratu zuen, in vitro eta in vivo azterketa farmakologikoak, xurgapena, metabolizazioa eta toxikotasunaren azterketak proposatuz, besteak beste.
2011n Scopus Uruguay 2011 Saria jaso zuen "SciVerse Scopus datu-baseko 18.000 tituluetan argitaratutako lan kopuru handiena duten Uruguaiko erakundeekin afiliatutako zientzialariak aitortzen dituen saria, h-indize altua, baita azken urteetan, jakintza arlo ezberdinetan, aipamen gehien jaso dituzten lanak dituzten zientzialariei ere”.

## Erreferentziak

* ↑ El Observado. María González Hormaizteguy. Uruguay.
* ↑ «Elsevier entregó por segunda vez los Premios Scopus a Investigadores Uruguayos Facultad de Psicología» www.psico.edu.uy.
* ↑ «Integrantes del Laboratorio» organica.fcien.edu.uy.
* ↑ «Investigadores Activos: Ciencias Médicas y de la Salud SNI» www.sni.org.uy.
* ↑ «González Hormaizteguy, María Mercedes» w1.conicyt.cl.
* ↑ patents. Maria Mercedes González Hormaizteguy Inventions, Patents and Patent Applications - Justia Patents Search. .
* ↑ Editorial Elsevier y ANII reconocen labor de investigadores uruguayos. Uruguay 16 de noviembre de 2011.

## Kanpo estekak

* Datuak: Q26390699
# Nagwa Abdel Meguid

Nagwa Abdel Meguid (Egipto) genetikari egipziarra da. Emakumezko Zientzilarien L'Oréal-UNESCO saria jaso zuen 2002an hainbat gaixotasun genetiko eragiten dituzten mutazioak ikertu izanagatik, bereziki X hauskorraren sindromea eta autismoa eragiten dituztenak.

## Biografia

Arabiar Golkoko Unibertsitatean (Bahrain) egin zituen ikasketak eta Upsalako Unibertsitateko kide da. Egiptoko National Center for Health Research instituzioan behar bereziak dituzten haurren ikerketa mintegiko burua da. DNA eta aldaketa biokimikoek X hauskorraren sindromean eta autismoan duten eragina aztertzen du, hauek baitira Egiptoko populazioan ohikoak diren trastorno genetikoak. Aipaturiko gaixotasunez gain fenilzetonuria, Duchenne-ren muskulu-distrofia eta entzumen galera kongenito sentsorineurala ere ikertzen ditu.

## Ikerlana

Egipton odolkidetasun harremanen proportzioa handia da eta horren ondorioz autosometako desorden azpirakor hauen intzidentzia ohikoa baino handiagoa da. X hauskorraren sindromearen intzidentzia eate baterako 1.000tik 0.9tan agertzen da egipziar gizonetan.
Meguidek BCKDK entzima kodetzen duen genean mutazioak aurkitu zituen odolkidetasun harremana duten eta epilepsia, autismo eta gaitasun murritzak agertzen diren familietan. GJB2 genearen mutazio berri bat ere ikusi zuen, konexina 26 proteinaren zelula barneko domeinuko katearen 59. posizioan timina falta duena, eta honek erribosomaren irakurketa araua aldatzen du aminoazido katea behar baino lehenago etenez.

## Sariak

* Emakumezko Zientzilarien L'Oréal-UNESCO saria (2002)
* Scientific Excellence in Advanced Technology (2008)
* National Award for Scientific Excellence (2009)
* National Research Centre Appreciation Prize in Medical Sciences (2011)

## Erreferentziak

* ↑ Majlis al-Qawmī lil-Marʼah. Muʼtamar (5th :); مجلس القومي للمرأة. مؤتمر (5th :). (2005). al-Muʼtamar al-Khāmis lil-Majlis al-Qawmī lil-Marʼah : tanmiyah asāsahā al-mushārikah.. (al-Ṭabʻah 1. argitaraldia) al-Majlis al-Qawmī lil-Marʼah ISBN 977-6051-17-0. PMC 228367318. (Noiz kontsultatua: 2023-03-07).
* ↑ web.archive.org (Noiz kontsultatua: 2023-03-07).
* ↑ Meguid, Nagwa Abdel; Abdel-Raouf, Ehab R Abdel-Raouf; Dardir, Ahmed; El Awady, Mostafa. (2007). Prevalence of fragile X syndrome among school-age Egyptian males. World J Pediatr, 3(4), 271-275 or..
* ↑ (Ingelesez) Novarino, Gaia; El-Fishawy, Paul; Kayserili, Hulya; Meguid, Nagwa A.; Scott, Eric M.; Schroth, Jana; Silhavy, Jennifer L.; Kara, Majdi et al.. (2012-10-19). «Mutations in BCKD-kinase Lead to a Potentially Treatable Form of Autism with Epilepsy» Science 338 (6105): 394–397. doi:10.1126/science.1224631. ISSN 0036-8075. PMID 22956686. PMC PMC3704165. (Noiz kontsultatua: 2023-03-07).
* ↑ Meguid, Nagwa; Omran, Motaza; Ghorab, Iman; Dardir, Ahmed; Ragaa, Ehab; Helal, Suzette; Anwar, Mona. (2013). A Novel Mutation in the GJB2 (Connexin 26) Gene in Egyptian Children with Non-syndromic Sensorineural Hearing Loss. Macedonian Journal of Medical Sciences, 6(2), 141-145 or..

## Kanpo estekak

* Datuak: Q21062183